### Resumé

Vejle Kommune vedtog i december 2020 Spildevandsplan 2020-2028, som prioriterer indsatser vedrørende reduktion af overløb til vandmiljøet af urenset spildevand. Der er behov for et tillæg til spildevandsplanen, som beskriver en yderligere indsats vedrørende begrænsning af overløb af urenset spildevand til Malthe Lind. Tillægget beskriver et separeringsprojekt (adskillelse af spildevand og regnvand), som vil betyde af [adresse] kan nedlægge overløbet til Malthe Lind samt nedlægge Høll Renseanlæg. Sagen fremlægges for udvalget med henblik på at sende tillæg 24 i offentlig høring i 8 uger.

### Sagsfremstilling

Tillæg 24 til kommunens spildevandsplan indeholder et separeringsprojekt for det fælleskloakerede område i [adresse] og Høll. Se vedlagte tillæg 24 til spildevandsplanen. Spildevandsplanen er en digital plan og tillæg til spildevandsplanen vil kunne findes under fanen tillæg, når det offentliggøres.

I [adresse] og Høll er der i dag overløb fra det fælleskloakerede område tre steder til Malthe Lind, når det regner meget. [adresse] og kommunen vurderer, at den bedste løsning er, at separere alle de områder i [adresse] og Høll som i dag er fælleskloakerede. Det er planen at gennemføre separeringsprojektet i [adresse] og Høll i perioden 2026-2033. Se bilag vedrørende etapeplan.

Formålet med projektet er:

* at separere regnvand og spildevand med det mål at reducere og på sigt nedlægge overløb af urenset spildevand til Malthe Lind.

* at nedlægge [adresse]. Spildevand skal fremover ledes til Brejning Renseanlæg, som er et større renseanlæg, der renser spildevandet bedre. Det betyder mindre udledning af nærringsstoffer til vandområdet. Spildevandsbelastningen til [adresse] og senere Brejning Renseanlæg vil blive reduceret væsentligt, idet renseanlægget ikke længere belastes af regnvand fra det eksisterende fælleskloakerede system.

* at rense og forsinke alt regnvand i regnvandsbassiner inden udledning til Malthe Lind.

Detailprojekteringen af separeringsprojektet er gennemført for det meste af [adresse]. I Høll arbejdes der videre med en løsning for håndtering af overfladevandet. Detailprojekteringen af ledninger og regnvandshåndtering i Nana Kristensen vil fremgå af et supplerende tillæg til spildevandsplanen (ca. 2028), da der er behov for en teknisk løsning vedrørende håndtering af overfladevand i området.

[adresse] etablerer et nyt regn- eller spildevandsstik til de ejendomme, der bliver berørt af separeringsprojektet. Herefter vil grundejerne blive pålagt at separere regnvand fra spildevand på egen grund og tilslutte regnvandet til en ny stikbrønd. Udgiften for grundejeren svinger i forhold til indretning af deres private afløbssystem. Byrådet har tidligere besluttet, at der først skal meddeles påbud til grundejerne 3 år efter tillæg til spildevandsplanen har været i offentlig høring. Der er ca. 490 ejendomme, som er berørt af dette tillæg.

Information sker ved annoncering på hjemmesiden. Kommunen sender desuden orienteringsbreve til berørte grundejere, og det er planen at afholde borgermøde i høringsperioden.

**Grundlag for ekspropriation**

Ved etablering af spildevandsledninger ejet af [adresse] på privat grund, skal der tinglyses en deklaration blandt andet til at sikre adgangsrettigheder for kloakforsyningen (servitutpålæg). I ovenstående projekt vil det blive nødvendigt at etablere ledninger eller andre anlæg på private matrikler. Det betyder, at der er matrikler, som enten vil blive pålagt servitutter i tilfælde af ejers accept eller blive eksproprieret, såfremt ejer ikke accepterer. Grundejere som enten vil blive pålagt servitutter efter frivillig aftale, eller bliver pålagt servitutter ved ekspropriation kontaktes af [adresse]. Erstatning udbetales efter gældende takster.

Det fremgår af tillæg 24 til spildevandsplanen at der er berørte matrikler. Berørte grundejere orienteres særskilt.

**Miljøvurdering**

Kommunen har vurderet, at tillæg 24 til kommunens spildevandsplan ikke er omfattet af kravet om miljøvurdering, da miljøscreeningen af tillægget til spildevandsplanen har vist, at der ikke er sandsynlighed for væsentlige miljøpåvirkninger som følge af tillægget til spildevandsplanen. Tillægget omfatter en mindre ændring af den eksisterende spildevandsplan.

Miljøscreening af tillæg til spildevandsplanen offentliggøres sammen med høring af selve tillægget til spildevandsplanen.

### Økonomi

Tillæg 24 til kommunens spildevandsplan berører kommunen i forhold til håndtering af vejvand m.v. Der er ingen kommunale institutioner i [adresse] og Høll, der bliver berørt af separeringsprojektet.

### Klima og resiliensvurdering

Etablering af nyt regnvandssystem med rør, pumper og bassinanlæg betyder øget CO2 udledning ved etablering og drift. Der bliver dog sparet CO2 ved at pumpe mindre overløbsvand og uvedkommende vand til renseanlæg.

### Sagens videre forløb

Sagen skal behandles af Økonomiudvalget og Byrådet

### Historik

#### Teknik- og Miljødirektøren indstiller, den 4. november 2025, punkt 192:

**at** udvalget anbefaler overfor Økonomiudvalg og Byrådet at sende tillæg 24 til spildevandsplanen
i offentlig høring.

####

#### Beslutning fra Teknisk Udvalg, den 4. november 2025, punkt 192:

Godkendt.

Yan Bach og Nikolai Petersen var fraværende.

####

#### Beslutning fra Økonomiudvalget, den 17. november 2025, punkt 276:

Anbefales.

Fraværende: Yan Karlsen.

### Beslutning

Godkendt.

Fraværende: Stina Frederiksen, I stedet mødte Steen Lassen.

Fraværende: Ørni Lassen, I stedet mødte Timmy Friis.

Fraværende: Ulrike Klausen.